ચૂંટણી લડનાર દરેક મહિલા ચૂંટાવાની નથી. એટલે વિધાનસભામાં સ્ત્રીઓનું પ્રતિનિધિત્વ તો હજુ ઓછું થશે. 2012ની ચૂંટણીમાં માત્ર 16 મહિલાઓ ચૂંટાઈ હતી, એટલે કે સ્ત્રીઓનું પ્રતિનિધિત્વ માત્ર 8.7 ટકા હતું. દેશનાં બધાં રાજ્યોમાં સ્ત્રીના પ્રતિનિધત્વની સરેરાશ પણ 9 ટકા જ છે, લોકસભામાં 12 ટકા અને રાજ્યસભામાં 10 ટકા. 1952માં ચૂંટાયેલી પહેલી લોકસભામાં સ્ત્રીઓના પ્રતિનિધિત્વનું પ્રમાણ 5 ટકા હતું, જે અતિશય ધીમી ગતિએ વધતાં આઝાદીના સિત્તેર વર્ષે માંડ 12 ટકાએ પહોંચ્યું છે!